Caudron C.280 Phalène

**Caudron C.280 ''Phalène*** ([[Prancūzų kalba|pranc]]. "Kandis") buvo civilinis orlaivis, [[XX amžius|XX]] a. ketvirtame dešimtmetyje sukurtas ir gamintas [[Prancūzija|Prancūzijoje]], įmonės *Société des avions Caudron*. Vieną tokį orlaivį [[1936 m.|1936 m]]. įsigijo [[Lietuvos aeroklubas]].

== Konstrukcija ==
Konstrukciškai tai buvo tradicinės konfigūracijos [[Aukštasparnis lėktuvas|aukštasparnis]] spyrinis [[monoplanas]]. Piloto ir dvejų - trijų keleivių vietos (pirmuosiuose modeliuose - piloto ir keleivio vietos priekyje, viena keleivio vieta - gale, vėliau gale pradėtos montuoti dvejos sėdynės) buvo įrengtos uždarame salone. [[Orlaivis|Orlaivio]] konstrukcija buvo ištisa medinė (kituose šaltiniuose - liemuo iš metalinių vamzdelių sparnai - mediniai arba - visas [[fiuzeliažas]] - medinis, išskyrus iš plieno vamzdelių suvirintą uodegą), [[Sparnas (aviacija)|spanų]] spyriai - iš [[Duraliuminis|diuraliuminio]] priekinis [[fiuzeliažas]] aptrauktas [[fanera]], likusi orlaivio dalis - aptraukta audiniu. [[Orlaivio važiuoklė|Važiuoklė]] - fiksuota su alyvos-pneumatiniais amortizatoriais ir galine pačiūža. Lėktuvo sparnai buvo sulankstomi atgal, tokiu atveju [[Eleronas|eleronai]] buvo atlenkiami į viršų.

Šis modelis buvo populiarus tarp civilių pirkėjų, tiek Prancūzijoje, tiek ir už jos ribų. Prie to prisidėjo ir gamintojo surengti reklaminiai tolimi skrydžiai. Orlaiviu susidomėjo ir Prancūzijos kariuomenė, įsigijusi 51 vnt. šių orlaivių, priklausomai nuo modifikacijos gavusių indeksus *'C.400** ir **C.410**. Vienas orlaivis, modelis C.286, įsigytas [[Ispanijos istorija|Ispanijos Respublikos]] civilinio operatoriaus, [[Ispanijos pilietinis karas|Ispanijos pilietinio karo]] metu buvo užgrobtas [[Franko Ispanija|frankistų]] pajėgų ir buvo naudojamas kaip [[ryšių lėktuvas]].

== Lietuvoje ==

Lietuvos aeroklubas 1936 m. iš garsaus prancūzų lakūno D. Kosto ([[Prancūzų kalba|pranc]]. D. Costes) įsigijo padėvėtą keturvietį Caudron C.280. Lėktuvas į [[Kaunas|Kauną]] iš [[Paryžius|Paryžiaus]] buvo parskraidintas 1936 m. [[kovo 17]] d. Pradžioje planuota lėktuvą naudoti komerciniams keleivių pervežimams tarp Kauno ir [[Palanga|Palangos]], bet vėliau jis buvo naudojamas apžvalginiams skrydžiams, ypač LAK organizuojamų aviacijos švenčių metu. 1936 m. [[birželio 7]] d. (arba [[rugpjūčio 16]] d. - šaltinio autorius pateikia dvi datas) aviacijos šventės [[Palanga|Palangoje]] metu iš jo atliktas vienas pirmųjų Lietuvos aeroklubo parašiutininko šuolių [[Parašiutas|parašiutu]].

LAK'o "Caudron Phalene" turėjo žvaigždinį oru aušinamą 175 [[Arklio galia|AG]] galios variklį "[[Hispano-Suiza 5R]]". Orlaivis buvo ištisai nudažytas oranžine spalva, (nors vėlesnėse nuotraukose matoma išilgai fiuzeliažo einanti šviesi juosta), kabina aprūpinta aklojo skridimo prietaisais, turėjo "kabančią" vairalazdę (pritvirtintą prie lubų). Lėktuvas buvo registruotas numeriu LY-LAU. Orlaivis buvo naudojamas iki [[Lietuvos TSR|sovietinės okupacijos]]; 1940 m. liepos mėn. kartu su kitais LAK lėktuvais ir sklandytuvais iš Kauno šis lėktuvas buvo nuskraidintas į [[Aukštagirio sklandymo mokykla|Aukštagirio sklandymo mokyklą]], kur buvo išmontuotas ir angare buvo laikomas iki [[Vokietijos–TSRS karas|vokiečių okupacijos]]. Vokietijos kariškiai šį lėktuvą pervežė į [[Vilniaus oro uostas|Kirtimų aerodromą]], surinko, tačiau po keleto skrydžių jis buvo apgadintas ir toliau neremontuotas.
== Variantai ==

* **C.280** – pradinė versija, varoma 101 kW (135 AG) Salmson 9Nc [[Žvaigždinis variklis|radialiniu varikliu]]. Pastatyti 5 vnt.
* **C.280/6 Phalène** – pakeista uodega, variklis - Salmson 9Nc. Vienas vnt.
* **C.280/9 Phalène** – fiuzeliažas pailgintas 20 cm, variklis - Salmson 9nc. Pastatyti 3 vnt.
* **C.282 Phalène** – varomas 100 AG (75 kW) galios varikliu Renault 4Pci. Pastatyta 11 vnt.
* **C.282/2 Phalène IV** – varomas 120 AG (89 kW) galios varikliu Renault 4Pdi. 21 vnt.
* **C.282/3 Phalène** – sukurtas C.282 pagrindu su mažesniu kuro baku ir Renault 4Pdi varikliu. 1 vnt.
* **C.282/4 Super Phalène** – su dvigubu valdymu, automatiniais [[Užsparniai|užsparniais]], Renault 4Pdi varikliu. 10 vnt.
* **C.282/7 Super Phalène** – su Renault 4Pdi varikliu. 1 vnt.
* **C.282/8** – pagrindinis serijinis modelis su prailgintu fiuzeliažu ir didesniais degalų bakais. Varomas 108 kW (145 AG) galios Renault 4Pdi varikliu. Pagaminti 89 vnt.
* **C282/9** –  su 140 AG (100 kW) galios Renault 4Pei varikliu. Pastatyti 6 vnt.
* **C.282/10** – varomas Renault 4Pei varikliu su Merville serijos 601 propeleriu. Pastatyta 10 vnt.
* **C.286 Phalène VI** – varomas 105 AG (78 kW) galios de Havilland Gipsy III varikliu. Pastatytas 1 vnt.
* **C.286/2 Phalène VI** – varomas 120 AG (89 kW) galios de Havilland Gipsy Major I, taip pat su užapvalintais sparnų galais. Pastatyta 11 vnt.
* **C.286/2S4 Super Phalène** ir **C.286/3S4 Super Phalène“** – specialios prabangios versijos, varomos varikliu „de Havilland Gipsy Major I“. Pastatyti trys.
* **C.282/4 Super Phalène** – C.280/6 variantas su modifikuota uodega bei su "Gipsy Major I" varikliu. pastatyti 5 vnt.
* **C.286/5 Super-Phalène** – modifikuoti sparnai ir uodega, varomas "Gipsy Major I". Pastatytas 1 vnt.
* **C.286/6 Super-Phalène** – variantas C.286/5 pagrindu su Merville 501 sraigtu. Pastatyti 5 vnt.
** **C.286/7 Super-** Phalene – su  kintamo žingsnio [[Propeleris|sraigtu]] "Ratier 1175". Pastatyti 8 vnt.
** **C.286/8 Super-Phalène** – prailgintas fiuzeliažas, varomas "de Havilland Gipsy Major" varikliu. Pastatyti 4 vnt.
** **C.286/9 Super-Phalene** – su šiek tiek sutrumpintu fiuzeliažu. Pastatytas 1 vnt.
* **C.289/9** – varomas 112 kW (150 AG) galios [[Žvaigždinis variklis|radialiniu varikliu]] "[[Hispano-Suzia 5Q]]". Pastatyti 5 vnt.
* **C.344 Phalène Junior** - lengvesnis (245 kg) ir trumpesnis (5,55 m) vienvietis arba dvivietis (keliamoji galia - 100 kg) modelio C.280 varintas (pranc. "''avionette''"), su 33 AG galios Chaise 4E varikliu, atitinkantis dabartinės [[Ultralengvasis orlaivis|ULO]] klasės reiklavimus (1 vnt).
* **C.400** – karinė versija. Prancūzijos karinių oro pajėgų užsakymu pagaminta 40 vnt..
** **C.401** – pokario metais keletas C.400 modifikuotų civiliniam naudojimui.
* **C.410** – karinė versija, varoma 104 kW (140 AG) galios stūmokliniu varikliu "[[Renault 4P|Renault 4Pdi]]". Pastatyta 11 vnt.

== Operatoriai ==

; 

* Force Publique ([[policija]])

; 

* Civilinis operatorius – Caudron C.286, registruotas EC-ZZZ

; 

* Civilinis operatorius – [[Lietuvos aeroklubas]] – 1 orlaivis

; 

* Ispanijos valstybės ([[Franko Ispanija|frankistų]]) karinės oro pajėgos

; 

* Prancūzijos karinės oro pajėgos

== Specifikacijos (C.282/6) ==


* **Įgula:** 1 pilotas
* **Keliamoji galia:** 2-3 keleiviai
* **Ilgis:** 8,25&nbsp;m
* **Sparnų mojis:** 11,62 m
* **Aukštis:** 2,05 m
* **Sparno plotas:** 25,4 m²
* **Svoris:** 
** **tuščio:** 1100 kg
** **maksimalus kilimo:** 550 kg
* **Variklis:** 1 × [[Renault 4]]Pdi, 108 kW (150 AG)

* **Greitis:** 
** **maksimalus**: 185 km/h (115 mylių per val., 100 mazgų)
** **kreiserinis**: 155 km/h (96 mylios per valandą)
* **Skrydžio nuotolis:** 850 km (528 [[Mylia|mylios]], 459 [[Jūrmylė|jūrmylės]])
* **Skrydžio lubos:''' 4 500 m (14 750 pėdų)

## Bibliografija

* (FR) Caudron C.280 "Phalene", Aviafrance.com
* (EN) Caudron C.280 Phalene, Aviastar.org
* (LT) Ašmenskas, V., "Lietuvos aero klubas 1927-1940 metais", Vaga, 2007
* (LT) Ašmenskas, V., "Parašiutų sportas // "Lietuvos aero klubas 1927-1940 metais", Vaga, 2007
* (LT) Jašiūnas, E, "Mačiau paskutines Lietuvos aero klubo dienas" - Stasys Čekanauskas prisimena..., Plieno Sparnai Nr. 4 Čikaga, 1974 m.
* (LT) "LAK lėktuvai". Plieno sparnai.
* (EN) Michael J. H. Taylor, , Londres, Studio Editions, 1989, 240 p.
* (EN) Simpson, Rob (Summer 2022). "The Moth Killer! Caudron's Cabin Tourers". Air-Britain Aviation World. pp. 88–91. ISSN 1742-996X.
* (LT) Streikūnas, J, "Iš piloto dienoraščio, J.Steikūnas skraidina sklandytuvus Aukštagirin", „Lietuvos Sparnai“ 1940 m. Nr. 14, Plieno sparnai.lt

## Išnašos

## Literatūra
*